**Kán-po͘-chē** (柬埔寨), choân-chheng **Kán-po͘-chē Ông-kok** (柬埔寨王國; Khmer-gí: ព្រះរាជាណាចក្រ កម្ពុជា), Tang-lâm-a ê kok-ka. Tâng-pêng koh kòe sī Oa̍t-lâm, sai-pak-pêng Thài-kok, pak-pêng Láu-o, lâm-pêng Thài-kok-oan. Siú-to͘ tī Phnom Penh.

Le̍k-sú
-------

Tī 1000 nî chó-iū khai-sí ū ko-téng bûn-bêng chhut-hiān tī hia. Khmer bûn-bêng tùi 9 sè-kí chì 13 sè-kí hoat-tián, chiâⁿ-chò 1 ê tè-kok, siú-to͘ siat tī Angkor.

Āu--lâi Khmer tè-kok ê léng-thó͘ ná lâi ná liû-sit, iû Thài-kok, Oa̍t-lâm chiàm--khì he̍k-chiá siu--tńg-khì. Tī 1863 nî Kán-po͘-chē pìⁿ Hoat-kok "pó-hō͘" ê thó͘-tē, ia̍h-chiū-sī ha̍p-pèng tī Hoat-kok léng Indochina miâ-gī hā. Ji̍t-pún tī Tē-jī-pái Sè-kài Tāi-chiàn chiàm-niá Kán-po͘-chē. Kán-po͘-chē tī 1953 nî soan-pò͘ to̍k-li̍p.

Bí-kok tī Indochine Chiàn-cheng (1946-1975) bat tāi-liōng hong-chà Kán-po͘-chē , tì-sú bîn-kan sí-siong kīn 600,000 (liōng-kî-iok). Tī 1970 nî Lon Nol chiong-kun chiūⁿ-tâi, soan-pò· sêng-li̍p Khmer Kiōng-hô-kok. Hoán-tùi Lon Nol, kiōng-sán chú-gī ê Âng-sek Khmer tī 1975 nî tit-tio̍h chèng-koân, kái kok-hō chò Kán-po͘-chē. In î-chhî 3 tang ê siā-hōe kek-bēng ko·-kè chō-sêng 80 bān chì 300 bān lâng sí-bông.

Oa̍t-lâm tī 1978 nî phah-ji̍p Kán-po͘-chē, Kán-po͘-chē Kiōng-sán-tóng sit-khì chèng-koân. 1993 nî khai-sí ū soán-kí, iû Liân-ha̍p-kok chàn-cho·. Hit nî 9 goe̍h Kán-po͘-chē chiâⁿ-chò ū hiàn-hoat ê ông-kok. 1998 nî pān choân-kok-sèng ê soán-kí. Kán-po͘-chē ê chèng-kio̍k ta̍uh-ta̍uh-á ún-tēng--lo̍h-lâi, Kán-po͘-chē Kiōng-sán-tóng chhun ê kun-le̍k tâu-hâng.

Tē-lí
-----

Kán-po͘-chē ê bīn-chek ū 181,040 km². Kap Thài-kok kong-ke ê piⁿ-kài ū 800 km, kap Láu-o kong-ke 541 km, kap Oa̍t-lâm kong-ke 1228 km. Iân Thài-kok-oan ê hái-hoāⁿ-soàⁿ ū 443 km.

Un-tō· tī 10 °C kàu 38 °C tiong-kan. 5-go̍eh kàu 10-go̍eh sī Kán-po͘-chē ê tâm kùi-cheh. Sai-lâm chhoe--lâi ê jia̍t-tāi monsoon (kùi-hong) tòa lâi Thài-kok-oan, Ìn-tō·-iûⁿ ê sip-khì; 9-go̍eh, 10-go̍eh ê hō·-chúi te̍k-pia̍t chē. 11-go̍eh kàu 3-go̍eh sī ta kùi-cheh. Tang-pak lâi ê kùi-hong chhoe tùi hái-hoāⁿ khì. Chiaⁿ-go̍eh kàu 2-go̍eh hō·-chúi siōng chió.

75% ê tē tī hái-poa̍t 100 m í-hā. Thó·-tē ê sim-chōng tē-tài tī Tonlé Sap ("Tōa ô·") kap chiu-ûi ê pêng-goân. Chia ê thô·-bah siōng sek-ha̍p tiū-á ê chèng-choh, jîn-kháu mā siōng chē.

Jîn-kháu
--------

Kán-po͘-chē ê jîn-kháu 9-siâⁿ khah ke sī Khmer-lâng. Cham-lâng (sìn-gióng Hôe-kàu) sī siōng chú-iàu ê chío-sò· cho̍k-kûn. Ia̍h ū-kóa Oa̍t-lâm-lâng, Hàn-lâng.

Khmer-gí hām Oa̍t-lâm-gí lóng sio̍k Lâm-a-gí-hē ê Mon-Khmer hun-ki.

Siōng chú-iàu ê chong-kàu sī Siōng-chō-pō͘ Hu̍t-kàu, che kòe-khì siū Kán-po͘-chē Kiōng-sán-tóng ap-chè, taⁿ í-keng koh oa̍h-thiàu.

Keng-chè
--------

Chng-kha chú-iàu ê keng-chè sêng-sán sī lông-gia̍p kap óa-khò lông-gia̍p ê oa̍h-tōng. Chè-chō-gia̍p ê sán-liōng iú-hān.

|  |  |  |  |
| --- | --- | --- | --- |
| 

| * hián
* lūn
* pian
Tang-lâm-a ê kok-ka |
| --- |
|  |
| Bûn-lâi · Hui-li̍p-pin · Ìn-nî · Kán-po͘-chē · Láu-o · Má-lâi-se-a · Bián-tiān · Oa̍t-lâm · Sin-ka-pho · Thài-kok · Tang Timor |

 |


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * hián
* lūn
* pian
A-chiu ê kok-ka kah i-lāi-tē |
| --- |
|  |
| Kok-ka | A-la-pek Liân-ha̍p Thâu-lâng-kok · Abkhazia1 4 · Afghanistan · Ai-ki̍p5 · Armenia · Artsakh1 · Azerbaijan4 · Bahrain · Bangladesh · Bhutan · Bián-tiān · Bông-kó͘ · Bûn-lâi · Gruzia4 · Hui-li̍p-pin · Í-sek-lia̍t · Ìn-nî6 · Ìn-tō͘ · Iok-tàn · Iran · Iraq · Ji̍t-pún · Kán-po͘-chē · Kazakhstan4 · Ku-pí-lō͘4 · Kuwait · Kyrgyzstan · Lâm Ossetia1 4 · Lī-pa-lùn · Láu-o · Lō͘-se-a4 · Má-lâi-se-a · Maldives · Nî-pô-lô · Oa̍t-lâm · Oman · Pak Ku-pí-lō͘1 4 · Pakistan · Palestine1 2 · Qatar · Saudi A-la-pek · Sin-ka-pho · Sri Lanka · Su-lī-a · Hân-kok · Tâi-oân1 3 · Tajikistan · Tang Timor6 · Thài-kok · Pak Tiâu-sián · Tiong-kok · Thó͘-ní-kî4 · Turkmenistan · Uzbekistan · Yemen |
|  |
| Kî-thaⁿ ê léng-thó͘ | 

|  |  |
| --- | --- |
| Liân-ha̍p Ông-kok | Akrotiri kap Dhekelia |
|  |
| Tiong-kok | Hiong-káng  · Ò-mn̂g |
|  |
| Ò-chiu | Cocos Kûn-tó  · Sèng-tàn-tó |

 |
|  |
| Chhù: 1. M̄-sī Liân-ha̍p-kok ê hoē-oân-kok. 2.Chiáⁿ-koàⁿ Palestine būn-tê 3.M̄-sī chèng-sek ê kok-miâ, hō͘ Tiong-hoâ Bîn-kok ê chèng-hú thóng-tì. Chiáⁿ-koàⁿ Tâi-oân būn-tê. 4. Mā sī Au-chiu ê chi̍t pō͘-hūn. 5. Mā sī Hui-chiu ê chi̍t pō͘-hūn. 6. Mā sī Tāi-iûⁿ-chiu ê chi̍t pō͘-hūn. |

 |


|  |  |  |
| --- | --- | --- |
| 

|  |  |
| --- | --- |
| Sìn-kù khòng-chè | 
* WorldCat Identities
* VIAF: 134861112
* LCCN: n80014970
* ISNI: 0000 0004 0486 0534
* GND: 4029400-6
* SUDOC: 027250644
* HDS: 003415
* NDL: 00564851
* NKC: ge129513

 |

 |